Utne deltok i krigen i Norge i 1940 i et skiløperkompani i Vossefjellene, før han ble med i motstandsbevegelsen i Bergen og Oslo. Han var medlem av den såkalte Theta-gruppen. Sammen med Jan Dahm var de ansvarlig for Thetas kodesystem fram til januar 1942. Gruppen holdt til på Bryggen i Bergen. I begynnelsen var Utne en av de viktigste i Theta-gruppen. Grunnen til det, var at han hadde kompetanse innenfor radio, og kunne hjelpe gruppen på den måten.